เมื่อเวลา 16.30 น.วันที่ 1 กันยายน พ.ต.อ.ทรงพล วัธนะชัย รองผบก.น.1 เปิดเผยความคืบหน้าการสืบสวนสอบสวนคดีลอบวางระเบิดป้อมตำรวจจราจรบริเวณเชิงสะพานวิศสุกรรมนฤมาณ ถ.ผดุงกรุงเกษม แยกประชาเกษม แขวงบางขุนพรหม เขตพระนครกทม.เมื่อคืนที่ผ่านมาว่า จากการตรวจสอบระเบิดเบื้องต้นทราบว่าเป็นระเบิดแรงดันต่ำ ไม่มีอานุภาพรุนแรงถึงขั้นทำให้เสียชีวิตได้ มีเพียงเสียงดังเท่านั้นและหลังเกิดเหตุเจ้าหน้าที่หน่วยทำลายล้างวัตถุระเบิด หรืออีโอดี (Explosive Ordnance Disposal : EOD) และเจ้าหน้าที่เก็บกู้ระเบิดของบช.น.ได้เก็บหลักฐานไว้ทั้งหมดไปตรวจสอบแล้ว ต้องใช้เวลาสักระยะหนึ่งเนื่องจากต้องนำเข้าตรวจสอบในห้องแล็บ เชื่อว่าเจ้าหน้าที่ต้องเร่งมืออยู่แล้วเพราะเป็นคดีที่ประชาชนให้ความสนใจรองผบก.น.1 กล่าวอีกว่า การสอบสวนหาตัวผู้ก่อเหตุนั้นช่วงก่อนเกิดเหตุเป็นช่วงที่ไม่มีผู้ใดอยู่บริเวณดังกล่าว จึงยังไม่ทราบรายละเอียดคนร้ายว่าเป็นใครมาจากที่ใด อีกทั้งบริเวณแยกดังกล่าวก็ไม่มีกล้อง จึงไม่สามารถบันทึกภาพคนร้ายไว้ได้
รองผบก.น.1 เปิดเผยความคืบหน้าการสืบสวนสอบสวนคดีลอบวางระเบิดป้อมตํารวจจราจรบริเวณเชิงสะพานวิศสุกรรมนฤมาณ ถ.ผดุงกรุงเกษม เขตพระนครกทม.เมื่อใด 
ทรงพล วัธนะชัย